ઉદાહરણ તરીકે, હિન્દુ દ્રષ્ટિકોણથી સ્વર્ગની પ્રાપ્તિ એ મુશ્કેલ નથી. પરંતુ ત્યાં ટકી રહેવું એ અઘરું છે. જે મુન્ડક ઉપનિષદમાં વર્ણવ્યું છે. મૃત્યુ પછી જેમણે દૈનિક કર્મકાંડ કર્યા હશે અને માનવજાતીના કલ્યાણ માટે સમય કાઢ્યો હશે, તેમને સ્વર્ગમાં પ્રવેશવાની કૃપા પ્રાપ્ત થાય છૅ. પરંતુ તેમના સારા કર્મોની મૂલ્યતા છેવટે વપરાઈ જાય છે અને તેઓ પૃથ્વી પર ફરી જન્મ લે છે. ઉપનિષદ બે માર્ગ બતાવે છે સ્વર્ગમાં રહેવાના અને આખરે તે ક્ષેત્ર પાર કરી ઈશ્વર સાથેની શાશ્વત એકરુપતામાં ભળી જવાના.